OpenLLM-France/wikimedia huggingface dataset:
# Concili de Nicea

«Concili de Nicea» té aquests significats:
* Primer Concili de Nicea, primer concili general o ecumènic el 325
* Segon Concili de Nicea, setè concili general o ecumènic el 787
# Comtat de l'Alcàsser de Toledo

El comtat de l'Alcàsser de Toledo és un títol nobiliari espanyol amb Grandesa d'Espanya concedit el 18 de juliol de 1948 a favor del capità general José Moscardó e Ituarte.
La seva denominació fa referència a l'alcàsser de Toledo, fortalesa toledana que el llavors coronel Moscardó va defensar, amb èxit, del setge al qual va ser sotmès durant el principi de la guerra civil espanyola per part de les tropes republicanes.
El títol nobiliari va ser suprimit el 21 d'octubre de 2022 després de l'aprovació de la llei de Memòria Democràtica.

## Comtes de l'Alcàsser de Toledo

| | Titular | Període |
| Creació per Francisco Franco |||
| I | José Moscardó e Ituarte | 1948 - 1956 |
| II | Miguel Moscardó y Guzmán | 1957 - 1973 |
| III | Jose Luis Moscardó y Morales-Vara del Rey | 1973 - 2022 |

## Referències

* ↑ Elenco de Grandezas y Títulos Nobiliarios Españoles, Instituto Salazar y Castro, Hidalguia, Madrid (en castellà).
* ↑ Jefatura del Estado. «Ley 20/2022, de 19 de octubre, de Memoria Democrática.», 20-10-2022. [Consulta: 20 octubre 2022].

## Vegeu també

* Llista de títols nobiliaris del franquisme

## Enllaços externs

* GeneAll.net - Comtes de l'Alcázar de Toledo
# Colom d'enreixat

El colom d'enreixat o xorrera és una raça de colom pròpia de Catalunya i del País Valencià.

## Història

El seu origen podria trobar-se en l'encreuament del colom autòcton (colom corbata) el figureta, el caputxí (de qui hauria heretat el collar), i l'arrissat (de qui hauria heretat el frisat), tots ells molt estesos al territori en els segles xvii i xix. a les regions mediterrànies de llengua catalana –Catalunya, Balears i València-. Es troben les primeres referències d'aquesta raça al s.XVIII amb el nom de "xorreres", i al s.XIX, amb el de "valencianes". És un colom situat dins del ventall dels coloms criats per raons estètiques, en el grup dels coloms d'estructura.

## Característiques

* El colom d'enreixat és un colom petit (elipomètric) i té un pes d'entre 250 i 230 grams.
* Camina dret com si anés de puntetes.
* Guarniments i remolins de plomes característics:
** al davant: el collar, la pitrera i els pantalons.
** al darrere: la crinera del coll i les xarreteres a l'esquena.
* Cap petit quadrat de vores arrodonides.
* Front un poc prominent.
* Bec curt i fi.
* Carúncula nasal en forma de cor menut i fi.
* Té un posat altiu, vertical, elegant, graciós i de formes arrodonides, un caminar lleuger i orgullós tot mostrant el tret característic més singular d'aquesta raça, el seu plomatge que li dona un aspecte més rabassut del que realment és.
* Les plomes han de fer in gir sempre simètric, mai carregats cap a un costat, a més el seu plomatge ha de ser fi i sedós.
* No té aptitud pel vol, és una raça purament estètica, tot i que sí que és un bon criador.
* Té un caràcter tranquil, familiar i és dòcil.
* S'accepten totes les combinacions de color en el seu plomatge, sempre que estiguin ben distribuïts i siguin uniformes (les úniques plomes que no s'accepten són les blanques situades a la cua o a les ales).

## Utilitat de la raça

És una raça criada per raons estètiques, que no té cap més aptitud, però és d'una gran bellesa i singularitat. Tot i això, és una raça amb poca participació en els concursos, ja que com ve explicat a continuació, no gaudeix d'una població gaire significativa.

## Situació de la raça

És una raça que necessita una recuperació de la seva població, ja que hi ha molt pocs criadors que la criïn en un nivell suficient per als concursos, tot i la seva bellesa i espectacularitat.
Tot i la seva bellesa la seva poca aptitud pel vol sembla que és el factor que l'ha abocat a la situació en què es troba en l'actualitat. Té nuclis de població a Catalunya i en alguns punts d'Europa occidental. La seva situació és força preocupant i necessita un pla de recuperació.
Si es té molta sort es pot veure en masies de la Catalunya nova i en alguns concursos.

## Enllaços externs

* Les races domèstiques autòctones de Catalunya Arxivat 2021-05-10 a Wayback Machine.
* Club Català de Coloms de Races Autòctones
# Copa del Rei de futbol 1922

La Copa del Rei de futbol 1922 va ser la 20ena edició de la Copa d'Espanya.

## Detalls

La competició es disputà entre el 12 de març i el 4 de maig de 1922.
Equips participants:
* Biscaia: Arenas Club de Getxo
* Guipúscoa: Real Unión
* Regió Centre: Reial Madrid
* Regió Sud: Sevilla FC
* Galícia: Fortuna Vigo
* Astúries: Sporting de Gijón
* Catalunya: FC Barcelona
* Llevant: España FC de València

## Fase final

| Quarts de final | Quarts de final | Quarts de final | Semifinals | Semifinals | Semifinals | Final | Final |
| 12 i 19 de març | 12 i 19 de març | 12 i 19 de març | 2 i 4 d'abril | 2 i 4 d'abril | 2 i 4 d'abril | 14 de maig | 14 de maig |
| Arenas de Getxo | 4 | 2 |
| Reial Madrid | 0 | 5 |
| Reial Madrid | 0 | 5 | Reial Madrid | 2 | 1 |
| | | | Real Unión Club | 1 | 4 |
| Real Unión Club | 4 | 5 | Real Unión Club | 1 | 4 |
| Fortuna de Vigo | 0 | 0 | | | |
| | | | | | | Real Unión Club | 1 |
| | | | | | | FC Barcelona | 5 |
| Sporting de Gijón | 6 | 7 | | | |
| España FC de València | 0 | 0 | | | |
| España FC de València | 0 | 0 | Sporting de Gijón | 1 | 2 |
| | | | FC Barcelona | 1 | 7 |
| Sevilla FC | 0 | 1 | FC Barcelona | 1 | 7 |
| FC Barcelona | 1 | 7 |

## Quarts de final
### Anada

| Arenas Club de Getxo | 4-0 | Reial Madrid |
Estadi de Jolaseta, Getxo
| Real Unión | 4-0 | Fortuna Vigo |
Estadi d'Amute, Irun
| Sevilla FC | 0-1 | FC Barcelona |
Estadi Reina Victoria, Sevilla
| Sporting de Gijón | 6-0 | España de Valencia |
El Molinón, Gijón

### Tornada

| Reial Madrid | 5-2 | Arenas Club de Getxo |
Estadi d'O'Donnell, Madrid
| Fortuna Vigo | 0-5 | Real Unión |
Campo de Coia, Vigo
| FC Barcelona | 7-1 | Sevilla FC |
Camp del carrer Indústria, Barcelona
| España FC de Valencia | 0-7 | Sporting de Gijón |
València

### Desempats

| Reial Madrid | 1-1 (pr.) | Arenas Club de Getxo |
Estadi d'O'Donnell, Madrid
| Reial Madrid | 1-1 | Arenas Club de Getxo |
Estadi de Martínez Campos, Madrid
| Reial Madrid | 3-0 | Arenas Club de Getxo |
Estadi de Martínez Campos, Madrid

## Semifinals
### Anada

| Reial Madrid | 2-1 | Real Unión |
Estadi d'O'Donnell, Madrid
| Sporting de Gijón | 1-1 | FC Barcelona |
Estadi d'O'Donnell, Gijón

### Tornada

| Real Unión | 4-1 | Reial Madrid |
Estadi d'Amute, Irun
| FC Barcelona | 7-2 | Sporting de Gijón |
Camp del carrer Indústria, Barcelona

### Desempat

| Real Unión | 4-0 | Reial Madrid |
Estadi d'Atotxa, Sant Sebastià

## Final

| FC Barcelona | 5 - 1 | Real Unión |
| Torralba 22' Samitier 1P' Alcántara 1P', 90' Gràcia 85' | | 30' Patricio |

## Campió

* Campions de la Copa d'Espanya 1922
* Futbol Club Barcelona 5è títol

## Referències

* ↑ «Spain - List of Cup Finals». The Rec.Sport.Soccer Statistics Foundation. [Consulta: 9 juny 2015].
* ↑ «Spain - Cup 1922». The Rec.Sport.Soccer Statistics Foundation. [Consulta: 9 juny 2015].
* ↑ (castellà) Copa de 1922 a linguasport.com
* 1 2 Las semifinales del Campeonato de España, Mundo Deportivo, 10 Abril 1922
# Colí crestat

El colí crestat (Colinus cristatus) és una espècie d'ocell de la família dels odontofòrids (Odontophoridae) que habita sabanes, zones arbustives i praderies d'Amèrica Central i del Sud, des del sud-oest de Costa Rica i Panamà, fins a Colòmbia, Veneçuela, Guaiana i zona adjacent del nord del Brasil.

## Referències

* ↑ «Colí crestat». Cercaterm. TERMCAT, Centre de Terminologia. Rev. 11 octubre 2024(català)
# Colí elegant

El colí elegant (Callipepla douglasii) és una espècie d'ocell de la família dels odontofòrids (Odontophoridae) que habita zones de matoll i arbustos espinosos de l'oest de Mèxic des del nord de Sonora fins al nord-oest de Jalisco.

## Referències

* ↑ «Colí elegant». Cercaterm. TERMCAT, Centre de Terminologia. Rev. 11 octubre 2024(català)
# Colí cantaire

El colí cantaire (Dactylortyx thoracicus) és una espècie d'ocell de la família dels odontofòrids (Odontophoridae) que habita la selva humida i boscos de pins i roures del sud de Mèxic, a Tamaulipas, San Luis Potosí, Puebla, Veracruz, Jalisco, Guerrero, la Península de Yucatán, Oaxaca i Chiapas, cap al sud, a través de Guatemala i El Salvador fins a Hondures. És l'única espècie del gènere Dactylortyx.
# Comtat de Hood River

El Comtat de Hood River és un dels comtats de l'estat dels Estats Units d'Oregon que rep el seu nom del riu Hood un afluent del riu Colúmbia. Hood River és la seu del comtat.

## Geografia

Segons l'Oficina del Cens dels Estats Units, el comtat té una àrea de 1.383,1 km², de les quals 1.352,0 km² és terra ferma i 28,5 km² correspon superfície coberta per aigua.

### Comtats adjacents

* Comtat de Multnomah - oest
* Comtat de Clackamas - sud-oest
* Comtat de Wasco County - sud-est
* Comtat de Klickitat, Washington- nord-est
* Comtat de Skamania, Washington- nord

## Demografia

D'acord amb el cens del 2000 hi havia 20.411 habitants, 7.248 llars, i 5.175 famílies residint al comtat. Hi havia 7.818 unitats familiars amb una densitat mitjana de 6 per km². La proporció racial era de 78,87% blancs/caucàsics, 0,57% negres o afroamericans, 1,12% nadius americans, 1,47% asiàtics, 0,12% illencs del Pacífic, 15,37% d'altres races, i 2,46% de més d'una raça. El 25,02% de la població eren hispans o llatins. El 12,6% eren de descendents alemanys, el 10,7% d'origen anglès, el 10,4% estatunidencs i el 6,8% d'origen irlandès d'acord amb el cens del 2000. El 76,0% parlaven anglès i el 22,8% castellà com a primera llengua.
En l'anàlisi de les llars del cens del 2000 hi havia menors de 18 anys en 35,70% dels casos, un 58,60% hi havia parelles casades vivint juntes, i el 8,80% tenien un cap de família monoparental dona, i el 28,60% no contenien famílies. El 22,70% de les llars eren individuals i el 9,90% tenien almenys un dels habitants major de 65 anys. La quantitat d'habitants mitjana per habitatge era de 2,70 i la mida mitjana de les famílies era de 3,15.
Al comtat, la població s'estratificava per edats de la següent manera el 28,00% per sota dels 18 anys, el 8,20% tenia entre 18 i 24, el 29,40% entre 25 i 44, el 21,50% entre 45 i 64, i el 12,90% tenien més de 65 anys. L'edat mitjana era de 35 anys. Per a cada 100 dones hi havia 98,90 homes. Per cada 100 dones majors de 18 anys, hi havia 99,20 homes.
La renda mediana per a una llar al comtat era de $ 38.326, i els ingressos medians familiars eren de $ 41.422. Els homes tenien una renda mediana de 31.658 $ contra els 24.382 $ de les dones. La renda per capita del comtat era de 17.877 $. Sobre el 9,80% de les famílies i 14,20% de la població estaven per sota del llindar de pobresa, incloent 17,30% dels menors de 18 anys i el 7,80% dels majors de 65 anys.

## Referències

* ↑ «American FactFinder». Oficina del Cens dels Estats Units. [Consulta: 31 gener 2008].

## Enllaços externs

* http://www.co.hood-river.or.us/
* http://bluebook.state.or.us/local/counties/counties14.htm
# Context Arxivístic Codificat

Context Arxivístic Codificat – cossos corporatius, persones i famílies (EAC-CPF) és un estàndard de XML per codificar informació sobre els creadors de materials arxivístics – i.e., una organització, persona o familia - incloent les seves relacions a (1) recursos (llibres, col·leccions, papers, etc.) I (2) altres organitzacions, persones i famílies. L'objectiu és proporcionar informació contextual pel que fa a les circumstàncies de creació i ús dels documents. EAC-CPF es pot utilitza conjuntament amb la Descripció Arxivística Codificada (EAD) per millorar les capacitats d'EAD en la codificació d'ajuts a la cerca, però també pot ser utilitzat conjuntament amb altres estàndards o per la codificació de fitxers d'autoritats autònoms.
EAC-CPF està definit en una definició de tipus del document així com en un esquema XML i un esquema Relax NG. Els elements EAC-CPF reflecteixen l'estàndard ISAR (International Standard Archival Authority Record) i l'ISAD (General International Standard Archival Description), dos estàndards gestionats pel Consell Internacional d'Arxius.
EAC-CPF ha estat i està sent provat en diverses institucions, com el Projecte de la Unió Europea LEAF (Linking and Exploring Authority Files), finançat entre 2001 i 2004.
Els primers esborranys del grup de treball Ad Hoc EAC-CPF van ser al llarg del 2004. L'agost del 2009 es va publicar per rebre comentaris abans de la publicació completa de l'estàndard l'any 2010.

## Referències

* ↑ Weber, Jutta «Còpia arxivada». International Conference Authority Control: Definition and International Experiences [Florence], 2003. Arxivat de l'original el 7 de març 2012 [Consulta: 2 abril 2011]. Arxivat 7 de març 2012 a Wayback Machine.
* ↑ «Encoded Archival Context - Beta». Institute for Advanced Technology in the Humanities, 29-11-2004. [Consulta: 2 abril 2011].
* ↑ «<Encoded Archival Context />». Yale University Library. Arxivat de l'original el 26 March 2011. [Consulta: 2 abril 2011].
* ↑ «EAC-CPF Schemas Released!». [Consulta: 2 abril 2011].

## Enllaços externs

* Context Arxivístic Codificat - Lloc web oficial
* International Standard Archival Authority Record for Corporate Bodies, Persons, and Families ISAAR (CPF)
* Projecte Social Networks and Archival Context (SNAC)
# Corrent d'Acció i Pensament-Llibertat

El Corrent d'Acció i Pensament-Llibertat (CAP-L) és un agrupament polític uruguaià d'esquerra, integrant del Front Ampli.

## Història

Nascut cap a mitjan 2007 dins el Moviment de Participació Popular, com un corrent intern. Es va separar del MPP per presentar-se com a grup polític dins l'Espai 609. Finalment, durant les eleccions primàries de juny de 2009 van abandonar definitivament aquest espai per presentar-se independentment com una altra opció per donar suport al precandidat José Mujica, al costat del MPP i del Partit Comunista entre d'altres.

## Integrants

El seu màxim referent és el senador Eleuterio Fernández Huidobro. Hi ha altres legisladors que han donat suport a aquest agrupament, com els diputats Nora Castro, Luis Rosadilla, Carlos Gamou, Javier Salsamendi, Pablo Álvarez i Juan Carlos Souza.

## Ideologia

Es considera que tenen postures afins al pragmatisme i a l'acció des del govern, en contraposició a altres postures més tradicionals dins el MPP.

## Eleccions primàries de 2009

Amb motiu de les eleccions primàries de juny de 2009, va donar suport al precandidat José Mujica amb la fulla de votació 7373. Va obtenir una interessant votació a Montevideo.

## Referències

* ↑ Corriente de Acción y Pensamiento-Libertad (castellà)
* ↑ Los problemas de pasar de la guerrilla al gobierno Arxivat 2008-10-22 a Wayback Machine. (castellà)
* ↑ A caballo de los caudillos locales Arxivat 2009-11-25 a Wayback Machine. (castellà)

## Enllaços externs

* CAP-L Arxivat 2009-02-06 a Wayback Machine. (castellà)
# Consumer Technology Association

La Consumer Technology Association (CTA) és una organització estàndard i comercial que representa 1.376 empreses de tecnologia de consum als Estats Units. CTA està dirigit pel president i conseller delegat Gary J. Shapiro.

## Fires
### CES

El CES és una important fira de tecnologia que se celebra cada gener a Las Vegas.
El primer CES es va celebrar l'any 1967 a la ciutat de Nova York. Va ser un spin-off del Chicago Music Show, que fins aleshores havia servit com a esdeveniment principal per a l'exposició d'electrònica de consum. L'esdeveniment va comptar amb 17.500 assistents i més de 100 expositors. Entre 1978 i 1994, el CES es va celebrar dues vegades l'any: una al gener a Las Vegas, coneguda com Winter Consumer Electronics Show (WCES), i una altra al juny a Chicago, coneguda com Summer Consumer Electronics Show. El 1998, l'espectacle va canviar a un format anual amb Las Vegas com a ubicació. El CES és una de les fires comercials més grans i de més llarga durada celebrades a Las Vegas, que triga fins a 17 dies a configurar-se, executar-se i desmuntar-se.

### CES Àsia

CES Àsia és propietat i és produït per la International CES (Shanghai) Exhibition Co. Ltd., una empresa de propietat íntegrament estrangera per la Consumer Technology Association (CTA), i és coproduïda per Shanghai INTEX Exhibition Co., Ltd (Shanghai INTEX). ). Els coorganitzadors especials de CES Àsia són la Cambra de Comerç de la Xina per a la Importació i Exportació de Maquinària i Productes Electrònics (CCCME) i la Cambra de Comerç Electrònica de la Xina (CECC). CES Àsia serveix de plataforma tant per a empreses xineses com americanes per introduir nous productes al mercat asiàtic.

## Referències

* ↑ «CTA Member Directory» (en anglès). members.cta.tech.
* ↑ June, Laura. «Incredible photos from the CES vault: 1967 to 2014» (en anglès). The Verge, 04-01-2013. Arxivat de l'original el 14 juliol 2023. [Consulta: 7 agost 2023].
* ↑ «The History of CES – the Consumer Electronics Show» (en anglès). AVADirect, 05-01-2016. [Consulta: 23 febrer 2019].
* ↑ «50 Year Anniversary of First CES in New York» (en anglès).
* ↑ «Freeman Show Schedule» (en anglès).
* 1 2 «About CES Asia» (en anglès). Arxivat de l'original el 2020-07-28. [Consulta: 6 gener 2024].
# Corredor de dues bandes

El corredor de dues bandes (Rhinoptilus africanus) és una espècie d'ocell de la família dels glareòlids (Glareolidae) que habita deserts i estepes de l'Àfrica oriental i Meridional, a l'est d'Etiòpia, Somàlia, sud de Kenya, nord de Tanzània, sud-oest d'Angola, Namíbia, Botswana, Zimbàbue i Sud-àfrica. Alguns autors l'inclouen al monotípic gènere Smutsornis (Roberts, 1922).

## Referències

* ↑ Josep del Hoyo i Nigel J. Collar. Illustrated checklist of the birds of the world. Vol.1, Non passerines, 2014
# Corredor polonès

El corredor polonès, passadís polonès, corredor de Danzig o corredor de Gdańsk és la denominació del territori creat en el tractat de Versalles que s'estenia al llarg del riu Vístula, per dotar Polònia d'un accés al mar Bàltic, a costa de territori que fins aquell moment pertanyia a la Pomerània de Prússia.
Aquesta mesura va deixar el territori de Prússia oriental aïllat de la resta d'Alemanya per via terrestre. El 24 d'octubre de 1938, el govern alemany va demanar a Varsòvia la devolució de la Danzig («territori lliure» des de 1918, desmilitaritzat i unit amb duanes a Polònia) i el permís per tendir una línia fèrria i una carretera a través del corredor polonès, sota l'estatut d'extraterritorialitat. Varsòvia va rebutjar la sol·licitud i va recórrer a Gran Bretanya a la recerca d'ajuda en cas d'una possible agressió. Neville Chamberlain va proposar l'acció conjunta de França, Gran Bretanya i la Unió Soviètica en suport de Polònia. Varsòvia va rebutjar la proposta britànica, mentre contraproposava un tractat anglopolonès d'ajuda mútua. Aquesta decisió polonesa va deixar a Hitler la possibilitat de negociar amb la Unió Soviètica. D'aquesta forma, es va precipitar la invasió de Polònia l'1 de setembre de 1939, cosa que va donar inici a la Segona Guerra Mundial.
Acabada la guerra, el corredor polonès i la part meridional de Prússia oriental van passar a formar part de Polònia, després de la capitulació d'Alemanya. Aquest dictamen va ser reconegut per la República Democràtica Alemanya (RDA) el 1953 i per la República Federal d'Alemanya (RFA) el 1970.
# Copa de la Lliga ivoriana de futbol

La Copa de la Lliga ivoriana de futbol (Coupe de la Ligue de Côte d'Ivoire de football) és una competició futbolística de Costa d'Ivori creada l'any 2013.

## Historial

Font:
| Any | Campió | Resultat | Finalista |
| 2013-14 | SOA | 0-0 (6-5 pen) | Sabé Sports |
| 2014-15 | Stella d'Adjamé | 0-0 (4-3 pen) | Séwé Sports |
| 2015-16 | Moossou FC | 2-1 | Cosmos FC |
| 2016-17 | AS Indénié | 1-0 | Stade d'Abidjan |
| 2017-18 | AFAD Djékanou | 3-1 | Alliance Indenié FC |

## Referències

* ↑ «Ivory Coast - List of league cup finals». rsssf.com. [Consulta: 16 desembre 2017].
# Cottonwood (Califòrnia)

Cottonwood és una concentració de població designada pel cens dels Estats Units a l'estat de Califòrnia. Segons el cens del 2000 tenia 2.960 habitants.

## Demografia

Segons el cens del 2000, Cottonwood tenia 2.960 habitants, 1.068 habitatges, i 776 famílies. La densitat de població era de 478,2 habitants per km².
Dels 1.068 habitatges en un 42,6% hi vivien nens de menys de 18 anys, en un 51,5% hi vivien parelles casades, en un 16,3% dones solteres, i en un 27,3% no eren unitats familiars. En el 22% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,22.
Per edats la població es repartia de la següent manera: un 32,1% tenia menys de 18 anys, un 8,7% entre 18 i 24, un 29% entre 25 i 44, un 19,4% de 45 a 60 i un 10,8% 65 anys o més.
L'edat mediana era de 33 anys. Per cada 100 dones de 18 o més anys hi havia 87,2 homes.
La renda mediana per habitatge era de 30.191 $ i la renda mediana per família de 31.808 $. Els homes tenien una renda mediana de 31.161 $ mentre que les dones 20.755 $. La renda per capita de la població era d'11.778 $. Entorn del 12% de les famílies i el 18,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cottonwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Cottonwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Copadichromis verduyni

Copadichromis verduyni és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 «Copadichromis verduyni» (en anglès). FishBase. Froese, Rainer; Pauly, Daniel (editors).
# Copadichromis trewavasae

Copadichromis trewavasae és una espècie de peix d'aigua dolça de la família dels cíclids i de l'ordre dels perciformes. Va ser descrit per Ad F. Konings el 1999 que li va donar l'epítet trewavasae en honor pòstum a l'ictiòloga britànica Ethelwynn Trewavas (1900-1993) «en reconeixement del seu treball sobre els cíclids del llac Malawi.»
Els mascles poden assolir els 10,5 cm de longitud total. És un endèmic al llac Malawi a l'Àfrica oriental.

## Referències

* ↑ Konings, Ad F. «Description of Three New Copadichromis Species (Labroidei; Cichlidae) from Lake Malawi, Africa» (en anglès). Tropical Fish Hobbyist, 47, 9, 01-05-1999, pàg. 62-84.
* ↑ Balon, Eugene K. Women in ichthyology: an anthology in honour of ET, Ro and Genie (en anglès). Dordrecht: Springer Països Baixos, 1994, p. 47. ISBN 978-94-011-0199-8.
* ↑ Konings, 1999, p. 69.
* 1 2 Boden, Gert; Musschoot, Tobias. «Copadichromis trewavasae Konings, 1999» (en anglès). Fishbase.